《赋赠许上达》
宋代·赵公豫

十载驱驰万里程，鸡林自昔饮香名。欣瞻霁月光风度，得慰苍葭白露情。

博爱已徵钦古道，赠言端可重生平。回舟再谒吟诗处，错落珠玑映水明。

作者简介：（1135—1212）平江常熟人，字仲谦。高宗绍兴二十四年进士。历知仁和、馀姚、高邮军及真、常二州，累进集英殿修撰，以宝谟阁待制致仕。为官清苦廉正，常言但求为循吏，不求为健吏。有《燕堂类稿》。